《清明日忆先妻》
明代·李昌祺

客里凄凉感慨频，禁烟时节更酸辛。莺花谩溅中年泪，燕麦空摇异县春。

德耀独怜成薄命，黔娄谁与共长贫。难将杯酒浇荒冢，肠断东风倍怆神。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。